**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՕԳՏՈՍՏՈՍԻ 6-Ի N 1025-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅՈՒՆԸ**

1. **Կարգավորման ենթակա ոլորտի կամ խնդրի սահմանումը**

«Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 3-րդ հոդվածի և ՀՀ Վարչապետի 2018 թվականի հունիսի 11-ի N 730-Լ որոշման 1-ին կետով հաստատված հավելվածի 11-րդ կետի պահանջներից ելնելով անհրաժեշտ է հաստատել Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) կողմից հրդեհային անվտանգության բնագավառում իրականցվող պետական վերահսկողության իրականացման ստուգաթերթերը:

1. **Առկա իրվաիճակը**

ՀՀ վարչապետի՝ 2018 թվականի հունիսի 11-ի N 730-Լ որոշմամբ հաստատվելէ Տեսչական մարմնի կանոնադրությունը, համաձայն որի՝ Տեսչական մարմինը վերահսկողություն և օրենքով սահմանված այլ գործառույթներ իրականացնող Կառավարությանը ենթակա մարմին է, որն օրենքով սահմանված կարգով կիրառում է պատասխանատվության միջոցներ քաղաքաշինության, տեխնիկական և հրդեհային անվտանգության, տրանսպորտի, էներգետիկայի, պետական և տեղական նշանակության գեոդեզիական և քարտեզագրական աշխատանքների և հողօգտագործման բնագավառներում` հանդես գալով Հայաստանի Հանրապետության անունից:

Հայաստանի Հանրապետության արտակարգ իրավիճակների նախարարության աշխատակազմի պետական հրդեհային և տեխնիկական անվտանգության տեսչության լուծարման պահից վերջիններիս հիմնական լիազորությունները փոխանցվել են Տեսչական մարմնին: Այսպիսով վերը նշված բնագավառներում վերահսկողություն իրականացնող և ՀՀ կառավարության կողմից լիազորված պետական կառավարման մարմինն այժմ Տեսչական մարմինն է:

2019 թվականի «Հայաստանի Հանրապետության կառավարության մի շարք որոշումներ ուժը կորցրած ճանաչելու և Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի կողմից իրականացվող ռիսկի վրա հիմնված ստուգումների ստուգաթերթերը հաստատելու մասին» ՀՀ կառավարության N 1025-Ն որոշմամբ հաստատվել են Տեսչական մարմնում քաղաքաշինության, տրանսպորտի և էներգետիկայի ոլորտներում վերահսկողության իրականացման ստուգաթերթերը, բացառությամբ հրդեհային անվտանգության բնագավառի ստուգաթերթերի՝ դրանց լրացուցիչ ուսումնասիրության անհրաժեշտությամբ պայմանավորված:

Նշված ստուգաթերթերը լրացուցիչ ուսումնասիրվել և փորձարկվել են տնտեսավարող սուբյեկտների մոտ:

Հաշվի առնելով վերոգրյալը, Տեսչական մարմնի կողմից իրեն վերապահված ոլորտներում պատշաճ վերահսկողություն իրականացնելու նպատակով, Նախագծով առաջարկվում է հաստատել ՀՀ քաղաքաշինության, տեխնիկական և հրդեհային անվտանգության տեսչական մարմնի կողմից հրդեհային անվտանգության բնագավառում իրականցվող պետական վերահսկողության իրականացման 23 ստուգաթերթերը, որոնք տարանջատված են ըստ օբյեկտների տեսակների՝ ընդհանուր նշանակության պահեստների և բազաների, մանկական նախադպրոցական հիմնարկների, բենզալցակայանների, գազալցավորման կայանների, արտադրական կազմակերպությունների և այլ օբյեկտների համար:

**3. Կարգավորման նպատակը**

Նախագծի ընդունման նպատակն է հաստատել Տեսչական մարմնի կողմից հրդեհային անվտանգության բնագավառի ստուգաթերթերը իրեն վերապահված ոլորտներում պատշաճ վերահսկողություն իրականացնելու համար:

**4. Ակնկալվող արդյունքը**

Նախագծի ընդունման արդյունքում ակնկալվում է ապահովել Տեսչական մարմնի իրեն վերապահված ոլորտներում վերահսկողության և կանխարգելման աշխատանքների բնականոն ընթացքը:

**5.Նախագծի մշակման գործընթացում ներգրավված** **ինստիտուտները և անձինք**

Նախագիծը մշակվել է Հայաստանի Հանրապետության վարչապետի աշխատակազմի տեսչական մարմինների աշխատանքների համակարգման գրասենյակի և Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմմնի կողմից համատեղ:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՕԳՏՈՍՏՈՍԻ 6-Ի N 1025-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության կառավարության 2019 թվականի օգտոստոսի 6-ի N 1025-Ն որոշման մեջ լրացումներ կատարելու մասին» **Հայաստանի Հանրապետության կառավարության որոշման** նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՕԳՏՈՍՏՈՍԻ 6-Ի N 1025-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության 2019 թվականի օգտոստոսի 6-ի N 1025-Ն որոշման մեջ լրացումներ կատարելու մասին» **Հայաստանի Հանրապետության կառավարության որոշման** նախագծի ընդունման կապակցությամբ Հայաստանի Հանրապետության պետական բյուջեի եկամտային և ծախսային մասերում փոփոխություններ չեն սպասվում: